   لاهور (شوبز نيوز) فلم اسٽار ميرا چيو آهي ته انڊسٽريءَ جي بحالي لاءِ حڪومت کي سهڪار ڪرڻ گهرجي، اسان جو مقابلو ڪنهن سان ناهي، پاڪستاني عوام فلمون ڏسندو ته فلمساز به فلمون ٺاهيندا. اهڙن خيالن جو اظهار هن پنهنجي فلم ”باجي“ جي ريڊ ڪارپيٽ لانچ جي موقعي تي صحافين سان ڳالهائيندي ڪيو، جتي فلم جي ٻي ڪاسٽ ۾ شامل اداڪارا آمنا الياس ۽ اداڪار عثمان خالد بٽ به موجود هو. ميرا چيو مون کي اميد آهي ته فلم ”باجي“ عوام جي دلين ۾ پنهنجي جاءِ ٺاهيندي ۽ عوام جي موٽ سان سٺو بزنس ڪندي، ”باجي“ هڪ شاهڪار آهي، ان ۾ سسپينس آهي، فلم جي تياري لاءِ ڏاڍي محنت ڪئي آهي. سندس چوڻ هو ته اداڪارا هجڻ جي حيثيت فنڪار کي عوام طرفان ملندڙ محبت ان جو قيمتي اثاثو هوندي آهي.